CELEX: C2006/190/39
Language: et
Date: 2006-08-12 00:00:00
Title: Kohtuasi T-91/06: 21. märtsil 2006 esitatud hagi — Nikolaos Theofilopoulos versus Euroopa Ühenduste Komisjon

12.8.2006   
            
            
               ET
            
            
               Euroopa Liidu Teataja
            
            
               C 190/22
            
         21. märtsil 2006 esitatud hagi — Nikolaos Theofilopoulos versus Euroopa Ühenduste Komisjon
   (Kohtuasi T-91/06)
   (2006/C 190/39)
   Kohtumenetluse keel: kreeka
   Pooled
   
      Hageja: Nikolaos Theofilopoulos (Ateena, Kreeka) (esindaja: advokaat P. Miliarakis)
   
      Kostja: Euroopa Ühenduste Komisjon
   Hageja nõuded
   
               —
            
            
               kohustada komisjoni hagejale tagastama Tamio Syntaxeon Michanikon kai Ergolipton Dimosion Ergon'i (“TSMEDE” — riiklike ehitustööde inseneride ja ettevõtjate pensionikassa) garantiikirjad nr 819828/6.12.1995, 819837/6.12.1995, 819838/6.12.1995, 822611/22.12.1995 ja 830671/17.3.1996;
            
         
               —
            
            
               kohustada komisjoni maksma hagejale seoses 15. veebruarini 2006 tekkinud materiaalse kahjuga 202 697,72 eurot või teise võimalusena 199 219,69 eurot;
            
         
               —
            
            
               mõista komisjonilt hagejale välja hüvitis moraalse kahju eest summas 100 000 eurot;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja väidab, et TSMEDE väljastas hageja tagatise alusel viis vaidlusalust garantiikirja äriühingute Impetus EPE ja Impetus AEBE, mille tegevjuht on hageja, kohustuste tagamiseks. Hageja väitel esitasid eelnimetatud äriühingud need garantiikirjad komisjonile seoses äriühingute ja komisjoni vahel sõlmitud lepingutega. Hageja väidab, et komisjon keeldus ebaseaduslikult ja süüliselt neid garantiikirju tagastamast, kuigi tal ei olnud mingit põhjust neid kinni pidada. Hageja leiab, et komisjoni organite selline ebaseaduslik ja süüline käitumine on käesoleva hagi aluseks, kuna hagejalt nõutakse TSMEDE-le nende summade tasumist, millega seoses eelnimetatud garantiikirjad väljastati.